| Gintarų senosios kapinės |
| --- |
| Gintarų k. senosios kapinės iš pietryčių pusės |
| 

Gintarų senosios kapinėsGintarų senosios kapinės

 |
| Koordinatės  | 

|  |
| --- |
| 55°55′58″š. pl. 21°29′15″r. ilg.﻿ / ﻿55.932888°š. pl. 21.487407°r. ilg.﻿ / 55.932888; 21.487407Koordinatės: 55°55′58″š. pl. 21°29′15″r. ilg.﻿ / ﻿55.932888°š. pl. 21.487407°r. ilg.﻿ / 55.932888; 21.487407 |

 |
| Vieta | Kretingos rajono savivaldybė |
| Seniūnija | Kartenos seniūnija |
| Aukštis | 1–1,8 m |
| Plotas | 0,11 ha |
| Naudotas | XV–XIX a. |
| Žvalgytas | 1935, 1959, 1980, 1982, 1995, 1999–2001, 2003, 2005, 2015 m. |
| Registro Nr. | u. k. 24467 / L836 |

**Gintarų senosios kapinės**, vadinamos *Maro kapeliais* (valstybės saugoma kultūros vertybė: unikalus kodas - 24467, senas vertybės kodas - L836) – neveikiančios kapinės rytinėje Kretingos rajono savivaldybės teritorijos dalyje, Gintaruose (Kartenos seniūnija), 2 km į šiaurės rytus nuo Kartenos, Minijos kairiajame krante.

Kapinės
-------

Įrengtos slėnio terasos pakilumoje, ties viduriu įsmaugto ovalo plano, pailgos šiaurės - pietų kryptimi, 51,5 m ilgio, 19,5–23,5 m pločio. Šiaurės pusė 1,8 m, pietų – 1 m aukščio. 

Kapines juosia 1,0 m pločio, 0,5–0,8 m gylio griovys, šalia kurio vietomis išlikęs paskleistas, 0,3 m aukščio pylimas. Jo rytų krašte yra 2 m pločio praėjimas. 

Laidojimo žymių ir mažosios architektūros statinių nėra. Kapinės apaugusios pušynu. Pietrytinėje papėdėje stovi anotacinis ženklas (autorius Arvydas Klovas, 2001 m.).

Teritorijos plotas – 0,15 ha, perimetras – 132 m.

Gintarų k. senosios kapinės

Istorija
--------

Kapinėse nuo XVI a. a. iki XVIII a. pab. – XIX a. pr. laidoti greta buvusio Kartenos dvaro ir kaimo gyventojai. Atidarius Kartenos parapijos kapines, senosiose kapinėse XIX a. – XX a. pr. kartais laidoti savižudžiai, nekrikštyti mirę kūdikiai, iš Minijos ištraukti neatpažinti skenduoliai. 1916–1918 m. palaidotos dizenterijos epidemijos aukos.

Po Lietuvos žemės reformos pateko į dvarui paliktą žemės valdą, kuri priklausė Sofijai Viliopolskienei. Tarpukariu jose dar stovėjo 4 aukšti ąžuoliniai kryžiai, kurių stiebų apačios buvo apdėtos akmenimis. Po karo jie nugriuvo. Pasakojama, kad naktimis kapinėse vaidendavosi, pasirodydavo šviesa.

1935 m. įrašytos į Valstybės archeologijos komisijos sudarytą kultūros paveldo objektų sąrašą, 1972–1984 m. – vietinės reikšmės archeologijos paminklas (AV507). 1998 m. įregistruotos į Lietuvos Respublikos kultūros vertybių registro laidojimo vietų sąrašą, 2005 m. pripažintos valstybės saugoma kultūros vertybe.

### Tyrimai

1959 m. žvalgė Juozas Mickevičius (Kretingos kraštotyros muziejus), 1980 m. – Ignas Jablonskis, 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1995 m. – Kultūros paveldo centro istorikės Loreta Kazlavickienė ir Jadvyga Verksnienė, 1999–2001, 2003, 2005 ir 2015 m. – Julius Kanarskas (SRP direkcija), 2015 m. – Jolanta Paunksnienė (KPC).

Šaltiniai
---------

1. ↑  Ignas Jablonskis. Kai kurie žvalgyti archeologiniai paminklai Kretingos ir gretimuose rajonuose. – Lietuvos istorijos instituto rankraštynas. – F. 1, b. 1254. – L. 7–8 (brėž. L-3)  
Kretingos rajono gamtos ir kultūros paminklų ir saugotinų objektų katalogas. – Vilnius: Valstybinio žemėtvarkos instituto archyvas, 1976 m.
2. ↑  Kretingos rajono kapinių apskaitos duomenys (1982 m. lauko darbai). – Kaunas: Visasąjunginio žemės ūkio aerofotogeodezinių tyrinėjimų instituto Vakarų filialas, 1983 m. – L. 77, 86
3. ↑  Julius Kanarskas. Gintarų kaimo kapinės (Kartenos apyl. Kretingos raj.), 1993 m. – Kretingos muziejaus mokslinis archyvas. – F. 4, b. 190
4. ↑  Kretingos rajono Kartenos, Kūlupėnų ir Šventosios apylinkių archeologijos paminklų pasai. – Kretingos muziejaus mokslinis archyvas. – F. 4, b. 15. – L. 78–80
5. ↑  Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, b. 19. – L. 273–277
6. ↑  Lietuvos TSR kultūros paminklų sąrašas. – Vilnius, 1973. – P. 249
7. ↑  Valstybės žinios – 1998 m. gegužės 26. – Nr. 42. – P. 23
8. ↑  Valstybės žinios – 2005 m. gegužės 7 d. – Nr. 58-2034

Nuorodos
--------

* Valstybės archeologijos komisijos medžiaga Archyvuota kopija 2016-03-05 iš Wayback Machine projekto.
* „Gintarų k. senosios kapinės". Lietuvos Respublikos kultūros vertybių registras. Nuoroda tikrinta 2015-10-04.
* LIMIS: Gintarų senosios kapinės[neveikianti nuoroda]
* LIMIS: Gintarų senosios kapinės[neveikianti nuoroda]